*Tvorivosť v medziľudských vzťahoch*

*Cieľ:*

Tvorivo riešiť každodenné situácie v medziľudských vzťahoch

1.

Doplňovačka

1. Hlavné mesto Čiech
2. Rieka na Pohroní
3. Hlavné mesto Slovenska
4. Štát susediaci so Slovenskom zo západu
5. Druhé najväčšie mesto na Slovensku
6. slovenské veľhory

2. Čítanie príbehu - z rozprávania starých ľudí

( vymyslený príbeh o dievčatku Hanke, ktorá chodí navštevovať starú tetu, Pomáha jej pri rôznych domácich prácach a počúva príbehy z dávnych čias.)

„ Dobrý deň, teta! Doniesla som vám ochutnať z nášho obeda,“ povedala Hanka a postavila rajničku na stôl. Halušky na stole voňali a teta si na nich veru pochutila. Medzitým , ako jedla, Hanka jej rozprávala , ako chystá pre sestričku Amálku hračky, s ktorými sa už ona nehráva. Prezradila jej ešte, že si nejaké peniažky našetrila, aby mohla kúpiť Amálke veľkú žmurkaciu bábu.

„ Teta,“ spýtala sa Hanka: „ Aké hračky ste mali vy, keď ste boli malá?“

Teta dojedla a začala rozprávať:

„Voľakedy sa detské hračky nekupovali v obchode, ale sa doma vystrúhali z dreva. Bábiku či koníka, podľa toho, či to bolo určené chlapcovi alebo dievčaťu. Aj mamičky zvykli svojim deťom robiť hračky, a to vtedy, keď sa piekol v peci chlieb. Z cesta vymodelovali chlapcom pletenec alebo okuliare. Tie boli veľmi moderné. Dievčatám robievali bábiky. Vymodelovali hlávku, nezabudli na oči, uši, noštek, ústa a celé telíčko. Takto vymodelované hračky sa upiekli. Bolo to veľmi pekné. Deti sa začas s nimi hrali a potom ich zjedli.“„Aj ja by som chcela takú bábiku, “ povzdychla si Hanka. „Príď v sobotu. Budem piecť beľuš. Spravím ti bábiku.“ Hanka od radosti schytila mačku Micku, zatočila s ňou uprostred kuchyne , schytila prázdnu rajničku zo stola, poďakovala sa  a ešte na prahu dverí zvolala: „ Tak dovidenia ,v sobotu!“

6. Úlohy – spätná väzba:

1. Vymyslieť názov príbehu

2. Keby si mal (a) financie na nákup hračiek pre niekoho, kto ich veľmi potrebuje, čo by si kúpil (a) a komu by boli adresované? ( K čomu ťa viedlo toto rozhodnutie?